สวัสดีค่ะ สอบถามคุณค่ะพอดีมีตกขาวเยอะมากเยอะผิดปกติค่ะ มีสีเหลืองออกเขียวคันเล็กน้อยค่ะไปซื้อยาฆ่าเชื้อมากินแล้วค่ะ ระหว่างที่กินยาอยู่สามารถมีเซ็กส์กับแฟนได้ไหมคะ หรือต้องรอให้ตกขาวหายก่อนคะ
สวัสดีค่ะ Nam16อาการตกขาวเยอะมากผิดปกติ มีสีเหลืองเขียว คันเล็กน้อย อาจเกิดจาก การติดเชื้อของช่องคลอดหรือปากมดลูกซึ่งอาจเป็นเชื้อรา เชื้อแบคทีเรีย หรือเชื้อโพรโทซัว สาเหตุอื่นๆเช่น การมีการระคายเคืองช่องคลอดจากการถูกสวนล้าง เนื้องอกในปากมดลูก โดยการติดเชื้อที่ช่องคลอดหรือปากมดลูกนั้น อาจจะเป็นเชื้อที่เกี่ยวกับโรคติดต่อทางเพศสัมพันธ์เช่นหนองในได้เช่นกันในเบื้องต้นควรงดการมีเพศสัมพันธ์ไปก่อนจนกว่าอาการจะหายขาด และกินยาฆ่าเชื้อตามที่แพทย์สั่งมาให้ครบและกลับไปติดตามอาการ หากหลังกินยาครบ ยังมีอาการเป็นมากขึ้น คันเยอะ ตกขาวผิดปกติอยู่ตลอด ก็ควรกลับไปพบแพทย์เพื่อตรวจซ้ำ